**JAVNI RAZPIS**

**ZA KREPITEV SOCIALNEGA DIALOGA**

Javni razpis delno financira Evropska unija (v nadaljevanju: EU), in sicer iz Evropskega socialnega sklada plus (v nadaljevanju: ESS+). Javni razpis za krepitev socialnega dialoga (v nadaljnjem besedilu: javni razpis) se izvaja v okviru cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 6 »Znanja in spretnosti ter odziven trg delat«, specifičnega cilja ESO4.4 »Spodbujanje prilagajanja delavcev, podjetij in podjetnikov na spremembe, aktivnega in zdravega staranja ter zdravega in dobro prilagojenega delovnega okolja, ki obravnava tveganje za zdravje (ESS+)« Operativnega programa za izvajanje evropske kohezijske politike v obdobju 2021-2027[[1]](#footnote-2)

**RAZPISNA DOKUMENTACIJA**

Razpisna dokumentacija dopolnjuje besedilo oziroma dodatno pojasnjuje naslednje elemente besedila javnega razpisa:

[1. DODATNA POJASNILA GLEDE ZAHTEV S PODROČJA DOSEGANJA KAZALNIKOV 3](#_Toc189811675)

[1.1 Cilji in pričakovani rezultati javnega razpisa 3](#_Toc189811676)

[1.2 Pričakovani rezultati in kazalniki javnega razpisa 3](#_Toc189811677)

[1.2.1 Podroben opis kazalnikov 5](#_Toc189811678)

[2. POGOJI ZA KANDIDIRANJE NA JAVNEM RAZPISU IN PREVERJANJE IZPOLNJEVANJA POGOJEV 9](#_Toc189811679)

[3. MERILA ZA IZBOR PROJEKTOV 11](#_Toc189811680)

[4. HRAMBA DOKUMENTACIJE 14](#_Toc189811681)

[5. SEZNAM PRIJAVNIH OBRAZCEV IN PRILOG 14](#_Toc189811682)

[5.1 Navodila za izpolnjevanje 14](#_Toc189811683)

[5.2 Seznam prijavnih obrazcev in prilog 15](#_Toc189811684)

[5.2.1 Prijavni obrazci 15](#_Toc189811685)

[5.2.2 Priloge, ki so del razpisne dokumentacije 15](#_Toc189811686)

[5.2.3 Priloge, ki niso del razpisne dokumentacije in jih morajo prijavitelji priložiti sami 15](#_Toc189811687)

Prijavitelji in projektni partnerji so dolžni pri pripravi in izvajanju projektov upoštevati tako besedilo javnega razpisa kot tudi besedilo razpisne dokumentacije.

# DODATNA POJASNILA GLEDE ZAHTEV S PODROČJA DOSEGANJA KAZALNIKOV

## 1.1 Cilji in pričakovani rezultati javnega razpisa

Skladno s cilji na ravni PEKP 2021–2027 oziroma s cilji in rezultati na ravni Cilja politike 4 »Bolj socialna in vključujoča Evropa za izvajanje evropskega stebra socialnih pravic«, Prednostne naloge 6 »Znanja in spretnosti ter odzivni trg dela« so v okviru javnega razpisa predvideni spodaj navedeni ključni cilji in rezultati

Ključni cilj javnega razpisa je krepiti usposobljenost socialnih partnerjev za učinkovitejše sodelovanje pri pripravi in izvajanju politik in pristopov, povezanih zlasti s trgom dela in vseživljenjskim učenjem ter zagotavljanjem pravne varnosti aktivnega prebivalstva.

## 1.2 Pričakovani rezultati in kazalniki javnega razpisa

Za doseganje pričakovanega cilja in rezultata javnega razpisa glede na specifičen cilj PEKP 2021–2027 ESO4.4 »Spodbujanje prilagajanja delavcev, podjetij in podjetnikov na spremembe, aktivnega in zdravega staranja ter zdravega in dobro prilagojenega delovnega okolja, ki obravnava tveganja za zdravje (ESS+)« morajo biti v času izvajanja projekta doseženi kazalniki navedeni v tabeli 1.

Na ravni javnega razpisa se pričakuje, da bo v usposabljanje/izobraževanje vključenih 240 zaposlenih in članov v organizacijah socialnih partnerjev, ne glede na kohezijsko regijo, od katerih naj bi vsaj 95 % vključenih uspešno končalo usposabljanje/izobraževanje oz. pridobilo kvalifikacijo vsebinsko vezano na predmeta oz. namena javnega razpisa (npr. s področja socialnega dialoga, trga dela in vseživljenjskega učenja, dviga kakovosti delovnega okolja in pogojev za delo, varnosti in zdravja pri delu, delovno pravne zakonodaje, mirnega reševanja sporov ipd.). Udeleženec je uspešno končal program usposabljanja/izobraževanja, če je pridobil potrdilo ali javno listino o uspešno opravljenem programu, ki mu zagotavlja novo kompetenco ali pridobitev izobrazbene ravni, pri čemer morajo biti vsa usposabljanja/izobraževanja zaključena do konca izvajanja sofinanciranih aktivnosti projekta.

Javni razpis predvideva tudi specifično strukturo udeležencev usposabljanj/izobraževanj oz. usposabljanj/izobraževanj na posameznem projektu. Vsak projekt mora tako slediti razrezu udeležencev, pri katerem mora vsaj 10 % udeležencev usposabljanj/izobraževanj biti pripadnikov vodstvenega kadra organizacij socialnih partnerjev, vsaj 50 % do največ 90% udeležencev pa mora pripadati skupini delavcev oz. članov, ki ne opravljajo vodstvenih funkcij.

Z namenom doseganja spodaj navedenega pričakovanega specifičnega kazalnika rezultata javnega razpisa so prijavitelji dolžni v okviru projekta načrtovati usposabljanje/izobraževanje zaposlenih in članov v organizacijah socialnih partnerjev in v Obrazcu št. 1: Prijavnica navesti število vključenih v usposabljanja/izobraževanja, ki prispevajo k ciljem in namenu javnega razpisa, skupaj z navedbo njihove pozicije znotraj organizacije. Če bo na ravni javnega razpisa načrtovanih manj kot 240 vključitev, ministrstvo dopušča možnost, da prijavitelje pozove k spremembi števila načrtovanih vključitev, pri čemer se načrtovana višina zaprošenih finančnih sredstev pri posameznem projektu ne sme spremeniti. Ravno tako velja za procentualno zastopanost posameznih skupin zaposlenih oz. članov. Če se prijavitelji s spremembami ne strinjajo, se šteje, da odstopajo od vloge.

Poleg zgoraj navedenega ključnega cilja in pričakovanega rezultata se bodo na ravni posameznega projekta spremljali tudi naslednji specifični kazalniki, ki so jih prijavitelji prav tako dolžni načrtovati v Obrazcu št. 1: Prijavnica:

* število izdelanih izobraževalnih gradiv in priročnikov, vsebinsko vezanih na politiko trga dela, vseživljenjsko učenje ter varnost in zdravje pri delu;
* število izvedenih usposabljanj/izobraževanj, vsebinsko vezanih na politiko trga dela, delovna razmerja, vseživljenjsko učenje ter varnost in zdravje pri delu, pri čemer mora vsaj 24 usposabljanj/izobraževanj biti s področja delovnih razmerij;
* število izvedenih analiz s področja aktualnih izzivov, socialnega dialoga, industrijskih odnosov in trga dela na ravni kolektivnih pogajanj v Sloveniji.

Za doseganje pričakovanega rezultata javnega razpisa morajo biti v času izvajanja projekta doseženi spodaj navedeni specifični kazalniki (Tabela 1):

Tabela 1: Specifični kazalniki

|  |  |  |  |
| --- | --- | --- | --- |
| **SPECIFIČNI KAZALNIKI**  **UČINKA** | **VREDNOST – CELOTNA SLOVENIJA** | **KRVS** | **KRZS** |
| Število oseb, vključenih v usposabljanja/izobraževanja\* | 240 oseb, vključenih v usposabljanje/izobraževanje | 132 | 108 |
| Število izdelanih izobraževalnih gradiv in priročnikov, vsebinsko vezanih na politiko trga dela, vseživljenjsko učenje ter varnost in zdravje pri delu | 12 | 7 | 5 |
| Število izvedenih analiz s področja aktualnih izzivov, socialnega dialoga, industrijskih odnosov in trga dela na ravni kolektivnih pogajanj v Sloveniji | 12 | 7 | 5 |
| Število izvedenih usposabljanj/izobraževanj, vsebinsko vezanih na politiko trga dela, delovna razmerja, vseživljenjsko učenje ter varnost in zdravje pri delu. | 48 | 26 | 22 |
| **SPECIFIČNI KAZALNIKI**  **REZULTATA** | **VREDNOST – CELOTNA SLOVENIJA** | **KRVS** | **KRZS** |
| Delež vključenih v usposabljanje/izobraževanje, ki bodo uspešno končali usposabljanje/izobraževanje oz. si pridobili kvalifikacijo. | 95 % | 95 %  (125 oseb) | 95 %  (102 osebi) |

*\*****Izobraževanje*** *(formalno/neformalno) je proces pridobivanja širšega znanja in veščin, ki so potrebne za razumevanje osnovnih konceptov in teorij v določenem področju, vključuje teoretični del in se osredotoča na širše razumevanje, kritično mišljenje in analizo, in se zaključi s pridobitvijo potrdila (neformalno izobraževanje) ali javne listine o pridobitvi izobrazbene ravni (formalno izobraževanje).* ***Usposabljanje*** *se nanaša na proces pridobivanja specifičnih praktičnih veščin in znanj, ki so potrebna za opravljanje določenega dela ali naloge, je bolj usmerjeno v konkretno izvajanje nalog in vključuje praktične vaje, kjer posameznik razvija specifične spretnosti in se zaključi s pridobitvijo potrdila ali javne listine o uspešno opravljenem programu, ki mu zagotavlja novo kompetenco.*

1.2.1 Podroben opis kazalnikov

V spodnji tabeli 2 so podrobno opisani kazalniki z načinom in metodologijo merjenja.

Tabela 2: Podroben opis kazalnikov

|  |  |
| --- | --- |
| **Kazalniki UČINKA:** | |
| **Naziv kazalnika** | **Število oseb vključenih v usposabljanja/izobraževanja** |
| Pojasnila | Na ravni javnega razpisa se pričakuje, da bo v usposabljanja/izobraževanja vključenih 240 zaposlenih članov v organizacijah socialnih partnerjev, ne glede na kohezijsko regijo. Predvideva se, da bo na posamezni prijavljeni projekt, katerega bo izvajal prijavitelj brez projektnega partnerstva, v usposabljanja/izobraževanja vključenih minimalno vsaj 20 oseb. V primeru izvedbe projekta v projektnem partnerstvu:   * dveh članic organizacij Ekonomsko-socialnega sveta se pričakuje vključitev v usposabljanja/izobraževanja minimalno vsaj 40 oseb; * treh članic organizacij Ekonomsko-socialnega sveta se pričakuje vključitev v usposabljanja/izobraževanja minimalno vsaj 60 oseb.   Javni razpis predvideva tudi specifično strukturo udeležencev usposabljanj/izobraževanj na posameznem projektu. Vsak projekt mora tako slediti razrezu udeležencev, pri katerem mora vsaj 10% udeležencev usposabljanj/izobraževanj biti pripadnikov vodstvenega kadra organizacij socialnih partnerjev, vsaj 50% do največ 90% udeležencev pa mora pripadati skupini delavcev oz. članov, ki ne opravljajo vodstvenih funkcij.  Od predvidenih 240 vključenih oseb v usposabljanja/izobraževanja, se glede na navedbe v zgornjem odstavku na ravni celotnega razpisa, ne glede na kohezijsko regijo, pričakuje naslednja struktura udeležencev usposabljanj/izobraževanj:   * vsaj 24 vodstvenih delavcev * vsaj 120 zaposlenih oz. člani v organizacijah socialnih partnerjev in največ 216. |
| Pogostost poročanja | Vsebinsko poročanje o izvedenih aktivnostih vezanih na doseganje kazalnika ob vsakem oddanem zahtevku za izplačilo in 2 X letno (31. 7. tekočega leta za obdobje od 1.1. do 30. 6. in 31. 1. za preteklo leto, in sicer za obdobje od 1.1. do 31.12. preteklega leta). |
| Možni viri podatkov | * Prijavnice na usposabljanja/izobraževanja. * Program usposabljanja/izobraževanja. * Liste prisotnosti. * Potrdila o uspešno zaključenem usposabljanju/izobraževanju. * Podpisana izjava izvajalca, koliko oseb iz ciljne skupine se je udeležilo usposabljanja/izobraževanja. |
| Metoda pridobivanja podatkov | Izpis iz informacijskega sistema upravičenca ali druge evidence upravičenca oz. evidenca izvajalca usposabljanja/izobraževanja. |
| **Naziv kazalnika** | **Število izdelanih publikacij/gradiv/priročnikov** |
| Pojasnila | V okviru predvidenih projektnih aktivnosti se pričakuje, da bo vsak projekt pripravil publikacijo oz. gradivo oz. priročnik (v nadaljevanju: publikacija), ki bo predstavljala povzetek vsebine usposabljanj/izobraževanj in opravljene analize. Število pripravljenih publikacij v okviru projekta se razlikuje glede na način izvedbe projekta, bodisi prijavitelj izvaja projekt sam brez projektnih partnerjev, bodisi se projekt izvaja v projektnem partnerstvu dveh oz. treh članic organizacij Ekonomsko-socialnega sveta, in sicer na naslednji način:   |  |  | | --- | --- | | **Način izvedbe projekta** | **Št. publikacij** | | Prijavitelj sam brez projektnih partnerjev | 1 publikacija | | Projektno partnerstvo dveh članic organizacij Ekonomsko-socialnega sveta | 2 publikaciji | | Projektno partnerstvo treh članic organizacij Ekonomsko-socialnega sveta | 3 publikacije |   Publikacija mora biti v skladu z nameni tega javnega razpisa in mora biti dostopna v fizični ali e-obliki na spletnih straneh projekta vsem članom organizacij prijavitelja in projektnih partnerjev. |
| Pogostost poročanja | Vsebinsko poročanje o izvedenih aktivnostih vezanih na doseganje kazalnika ob vsakem oddanem zahtevku za izplačilo in 2 X letno (31. 7. tekočega leta za obdobje od 1.1. do 30. 6. in 31. 1. za preteklo leto, in sicer za obdobje od 1.1. do 31.12. preteklega leta). |
| Možni viri podatkov | Publikacijo oz. priročnik oz. gradivo je potrebno v njegovi končni obliki posredovati MDDSZ in objaviti v e-obliki na spletnih straneh projekta.  V času pred končno obliko so možni naslednji viri podatkov:   * vsebinska poročila upravičenca o izvedenih aktivnostih, * zapisniki sestankov projektne skupine, * idejne zasnove oz. osnutki gradiva, * računi oz. potrdila v zvezi z izvedenimi aktivnosti. |
| Metoda pridobivanja podatkov | Izpis iz informacijskega sistema upravičenca ali druge evidence upravičenca. |
| **Naziv kazalnika** | **Število izvedenih analiz s področja socialnega dialoga, industrijskih odnosov in trga dela** |
| Pojasnila | V okviru predvidenih projektnih aktivnosti se pričakuje, da bo vsak projekt pripravil analizo oz. več analiz s področja aktualnih izzivov, socialnega dialoga, industrijskih odnosov in trga dela na ravni kolektivnih pogodb v SLO.  Število izvedenih analiz v okviru projekta se razlikuje glede na način izvedbe projekta, bodisi prijavitelj izvaja projekt sam brez projektnih partnerjev, bodisi se projekt izvaja v projektnem partnerstvu dveh oz. treh članic organizacij Ekonomsko-socialnega sveta, in sicer na naslednji način:   |  |  | | --- | --- | | **Način izvedbe projekta** | **Št. izvedenih analiz** | | Prijavitelj sam brez projektnih partnerjev | 1 analiza | | Projektno partnerstvo dveh članic organizacij Ekonomsko-socialnega sveta | 2 analizi | | Projektno partnerstvo treh članic organizacij Ekonomsko-socialnega sveta | 3 analize | |
| Pogostost poročanja | Vsebinsko poročanje o izvedenih aktivnostih vezanih na doseganje kazalnika ob vsakem oddanem zahtevku za izplačilo in 2 X letno (31. 7. tekočega leta za obdobje od 1.1. do 30. 6. in 31. 1. za preteklo leto, in sicer za obdobje od 1.1. do 31.12. preteklega leta). |
| Možni viri podatkov | Analizo je potrebno v njeni končni obliki posredovati MDDSZ ter objaviti v e-obliki na spletnih straneh projekta.  V času pred končno obliko so možni naslednji viri podatkov:   * vsebinska poročila upravičenca o izvedenih aktivnostih, * zapisniki sestankov projektne skupine, * idejne zasnove oz. osnutki analize, * računi oz. potrdila v zvezi z izvedenimi aktivnosti. |
| Metoda pridobivanja podatkov | Izpis iz informacijskega sistema upravičenca ali druge evidence upravičenca |
| **Naziv kazalnika** | **Število izvedenih usposabljanj/izobraževanj vsebinsko vezanih na politiko trga dela, delovnih razmerij vseživljenjsko učenje ter varnost in zdravje pri delu** |
| Pojasnila | Na ravni javnega razpisa, se pričakuje, da bo izvedenih 48 usposabljanj/izobraževanj, ki bodo pokrivala aktualne vsebine, primere dobrih praks in prenos znanja iz področja trga dela, delovnih razmerij, vseživljenjskega učenja, varnosti in zdravja pri delu, kolektivnih dogovarjanj/pogajanj, socialnega dialoga, mirnega reševanja sporov ipd., pri čemer mora biti najmanj ½ usposabljanj/izobraževanj izvedenih na področju delovnih razmerij.  Število izvedenih usposabljanj/izobraževanj se razlikuje glede na način izvedbe projekta, bodisi projekt izvaja prijavitelj sam brez projektnih partnerjev, bodisi se projekt izvaja v projektnem partnerstvu dveh oz. treh članic organizacij Ekonomsko-socialnega sveta, in sicer na naslednji način:   |  |  | | --- | --- | | **Način izvedbe projekta** | **Št. izvedenih usposabljanj/ izobraževanj** | | Prijavitelj sam brez projektnih partnerjev | 4 izvedena usposabljanja/izobraževanja   * od tega vsaj 2 usposabljanji/izobraževanji s področja delovnih razmerij | | Projektno partnerstvo dveh članic organizacij Ekonomsko-socialnega sveta | 8 izvedenih usposabljanj/izobraževanj   * od tega vsaj 4 usposabljanja/izobraževanja s področja delovnih razmerij | | Projektno partnerstvo treh članic organizacij Ekonomsko-socialnega sveta | 12 izvedenih usposabljanj/izobraževanj   * od tega vsaj 6 usposabljanj/izobraževanj s področja delovnih razmerij |   Od predvidenih 48 izvedenih usposabljanj/izobraževanj, se glede na navedbe v zgornjem odstavku na ravni celotnega razpisa, ne glede na kohezijsko regijo, pričakuje izvedenih minimalno vsaj 24 usposabljanj/izobraževanj na področju delovnih razmerij.  Usposabljanja/izobraževanja se lahko izvajajo na različne načine, bodisi je izvedba lahko v klasični obliki s prisotnostjo udeležencev v prostoru bodisi v spletnih oblikah oz. kombinaciji obeh. |
| Pogostost poročanja | Vsebinsko poročanje o izvedenih aktivnostih vezanih na doseganje kazalnika ob vsakem oddanem zahtevku za izplačilo in 2 X letno (31. 7. tekočega leta za obdobje od 1.1. do 30. 6. in 31. 1. za preteklo leto, in sicer za obdobje od 1.1. do 31.12. preteklega leta). |
| Možni viri podatkov | * Zapisniki sestankov projektne skupine. * Idejne zasnove in oblikovani programi izvedbe usposabljanj/izobraževanj. * Akcijski načrt izvedbe usposabljanj/izobraževanj. * Zapisniki sestankov z izvajalci usposabljanj/izobraževanj. * Dokazila o izvedenih usposabljanjih/izobraževanjih (liste prisotnosti, fotografije …). * Evidenca aktivnosti, računi oz. potrdila v zvezi z izvedenimi aktivnosti. |
| Metoda pridobivanja podatkov | Izpis iz informacijskega sistema upravičenca ali druge evidence upravičenca oz. evidenca izvajalca izobraževanja/usposabljanja. |
| **Kazalniki REZULTATA** | |
| **Naziv kazalnika** | **Delež vključenih v usposabljanje/izobraževanje, ki bodo uspešno končali usposabljanje/izobraževanje oz. si pridobili kvalifikacijo** |
| Pojasnila | Na ravni javnega razpisa se pričakuje, da bo v usposabljanje/izobraževanje vključenih 90 zaposlenih in članov v organizacijah socialnih partnerjev, ne glede na kohezijsko regijo, od katerih naj bi vsaj 95 % vključenih uspešno končalo usposabljanje/izobraževanje oz. si pridobilo kvalifikacijo. Udeleženec je uspešno končal program usposabljanja/izobraževanja, če je pridobil potrdilo ali javno listino o uspešno opravljenem programu, ki mu zagotavlja novo kompetenco ali pridobitev izobrazbene ravni, pri čemer morajo biti vsa usposabljanja/izobraževanja zaključena do konca izvajanja sofinanciranih aktivnosti projekta. |
| Pogostost poročanja | Vsebinsko poročanje o izvedenih aktivnostih vezanih na doseganje kazalnika ob vsakem oddanem zahtevku za izplačilo in 2 X letno (31. 7. tekočega leta za obdobje od 1.1. do 30. 6. in 31. 1. za preteklo leto, in sicer za obdobje od 1.1. do 31.12. preteklega leta). |
| Možni viri podatkov | * Prijavnice na usposabljanja/izobraževanja. * Program usposabljanja/izobraževanja. * Dokazila o izvedenih usposabljanjih/izobraževanjih (liste prisotnosti, fotografije …). * Potrdila o uspešno zaključenem usposabljanju/izobraževanju. |
| Metoda pridobivanja podatkov | Izpis iz informacijskega sistema upravičenca ali druge evidence upravičenca oz. evidenca izvajalca usposabljanja/izobraževanja. |

# POGOJI ZA KANDIDIRANJE NA JAVNEM RAZPISU IN PREVERJANJE IZPOLNJEVANJA POGOJEV

Na javnem razpisu lahko kandidira prijavitelj sam ali v t.i. projektnem partnerstvu, ki ga sestavljata najmanj 2 (dve) in največ 3 (tri) pravne osebe, tj. prijavitelj ter 1 (en) ali 2 (dva) projektna partnerja, pri čemer organizacija delodajalcev ali reprezentativna zveza oziroma konfederacija sindikatov za območje države, ki je članica Ekonomsko-socialnega sveta oz. je podpisnica Pravil Ekonomsko-socialnega sveta lahko nastopajo ali v vlogi prijavitelja ali v vlogi projektnega partnerja samo pri enem (1) projektu. Višina predvidenih sofinanciranih sredstev je odvisna tudi od projektnega partnerstva, kar je podrobno opredeljeno v točki 9.3. tega razpisa »Omejitev višine zaprošenih sredstev«.

Strokovna komisija bo preverila izpolnjevanje pogojev za kandidiranje na javnem razpisu za prijavitelja in vse projektne partnerje. V primeru, da kateri koli izmed pogojev ni izpolnjen, se ocenjevanje po merilih ne izvede, vloga pa se zavrne.

Prijavitelj in vsak projektni partner, mora izpolnjevati vse spodaj navedene pogoje in jih dokazujejo na način, kot izhaja iz spodnje tabele 3:

Tabela 3: Pogoji zakandidiranje na JR

|  |  |
| --- | --- |
| **POGOJI ZA KANDIDIRANJE NA JR** | **DOKAZILO –**  **NAČIN PREVERJANJA** |
| **UPRAVIČEN PRIJAVITELJ/PROJEKTNI PARTNER** | |
| 1. Prijavitelj je organizacija delodajalcev ali reprezentativna zveza oziroma konfederacija sindikatov za območje države, ki je članica Ekonomsko-socialnega sveta oz. je podpisnica Pravil Ekonomsko-socialnega sveta. | * Preverljivo iz javno dostopnih evidenc (AJPES) * Preverljivo v PRAVILIH o delovanju Ekonomsko-socialnega sveta * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev |
| 1. Projektni partner je organizacija delodajalcev ali reprezentativna zveza oziroma konfederacija sindikatov za območje države, ki je članica Ekonomsko-socialnega sveta oz. je podpisnica Pravil Ekonomsko-socialnega sveta. Projektni partner je lahko tudi reprezentativna zveza ali konfederacija sindikatov za območje države ali njihov član z ustreznim dokazilom o članstvu oziroma organizacija združenja delodajalcev na nacionalni/regionalni ravni (t.i. delodajalska združenja, ki imajo registrirano pravno organizacijsko obliko, kot so gospodarske zbornice, gospodarsko interesno združenje oz. so pravni subjekti, ki imajo registrirano naslednjo dejavnost: 94.110 Dejavnost poslovnih in delodajalskih združenj). | * Preverljivo iz javno dostopnih evidenc (AJPES) * Preverljivo v PRAVILIH o delovanju Ekonomsko-socialnega sveta * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev |
| 1. Prijavitelj in vsi projektni partnerji imajo sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta. | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev |
| 1. Prijavitelj in vsi projektni partnerji imajo poravnane vse davke in druge obvezne dajatve, v Republiki Sloveniji, zapadle do vključno zadnjega dne v mesecu pred rokom, določenim za oddajo vloge na javni razpis, oziroma nima neporavnanih obveznosti v višini 50 evrov ali več in je predložil vse obračune davčnih odtegljajev za dohodke iz delovnega razmerja za zadnjih pet let do dneva oddaje prijave. | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (FURS) |
| 1. Prijavitelj in vsi projektni partnerji ne smejo biti v stečajnem postopku, postopku prenehanja delovanja, postopku prisilne poravnave ali postopku likvidacije. | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (AJPES) |
| 1. Prijavitelj in vsi projektni partnerji nimajo neporavnanih obveznosti (iz naslova integralnih sredstev in namenskih sredstev kohezijske politike) do ministrstva, pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom. | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz evidenc ministrstva. |
| 1. Prijavitelj in vsi projektni partnerji za iste upravičene stroške, ki bodo predmet financiranja tega javnega razpisa, ni/niso in ne bo/bodo dobil drugih javnih sredstev. | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. |
| 1. Prijavitelj in vsi projektni partnerji ni/niso kršil/-i pogodbenih zavez pri izvajanju projektov, izbranih na javnih razpisih za sofinanciranje projektov socialnih partnerjev v pristojnosti ministrstva, v obdobju zadnjih desetih let. Za kršitev pogodbe se šteje, če je prišlo do odstopa od pogodbe na strani ministrstva | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz evidenc ministrstva. |
| 1. Ima odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES). | * Obrazec št. 3: Izjava prijavitelja/ projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (AJPES) |
| Za dokazovanje izpolnjevanja razpisnih pogojev (od točke 1 do točke 9) prijavitelj in vsak projektni partner podpiše *Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev,* s katerim pod kazensko in materialno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu. Ministrstvo bo izpolnjevanje vseh pogojev presojalo glede na stanje na zadnji dan oddaje vloge na ta javni razpis, tj. na dan 14. 4. 2025, na podlagi vloge prijavitelja in z vpogledom v uradne evidence.  Ministrstvo bo za potrebe tega javnega razpisa pridobilo potrdila / preverilo stanje glede izpolnjevanja pogojev iz uradnih evidenc oziroma bo preverilo stanje v lastnih evidencah. Za hitrejšo obravnavo vloge lahko prijavitelj in, v primeru projektnega partnerstva, vsak projektni partner, navedeno potrdilo iz uradnih evidenc priloži sam.  V primeru dvoma glede izpolnjevanja pogojev za prijavitelja oziroma projektne partnerje bo ministrstvo zahtevalo dodatna pojasnila ali dokazila. | |
| **DODATNI POGOJI ZA VSE PRIJAVLJENE PROJEKTE** | |
| * 1. Projekt je skladen s cilji na ravni PEKP 2021-2027 ter s cilji in rezultati na ravni prednostne naloge 6 oziroma specifičnega cilja ESO4.4, kot navedeno v poglavju 4 tega javnega razpisa. | * Obrazec št. 1: Prijavnica |
| * 1. Projekt prispeva k doseganju rezultata specifičnega cilja ESO4.4prednostne naloge 6, kot navedeno v poglavju 4 tega javnega razpisa. | * Obrazec št. 1: Prijavnica * Obrazec št. 2: Finančni načrt |
| * 1. Projekt upošteva aktivnosti ter časovni in finančni okvir, določen s tem javnim razpisom. | * Obrazec št. 1: Prijavnica |
| * 1. Projekt predvideva ustrezno ciljno skupino, kot je določeno v točki 4.2 tega javnega razpisa. | * Obrazec št. 1: Prijavnica |
| * 1. Skladnost projekta s horizontalnimi načeli iz 9. člena Uredbe 2021/1060/EU – skladnost z načeli spoštovanja temeljnih pravic, spodbujanja enakosti moških in žensk, preprečevanja diskriminacije in spodbujanja trajnostnega razvoja ob upoštevanju načela, da se ne škoduje bistveno. | * Obrazec št. 1: Prijavnica * Priloga št. 3: Kontrolni seznam za ukrep – DNSH |

# MERILA ZA IZBOR PROJEKTOV

Strokovna komisija bo formalno popolne ter pravočasno prispele vloge ocenila na podlagi spodaj navedenih meril glede na podano ocenjevalno lestvico in podrobno razdelitev meril.

Ocenjevalci bodo pri podeljevanju točk upoštevali naslednjo ocenjevalno lestvico:

|  |  |
| --- | --- |
| **Št. točk** | **Ocena** |
| 2 | sprejemljivo |
| 1 | delno sprejemljivo |
| 0 | neustrezno/nesprejemljivo |

Največje skupno možno število doseženih točk je **32**. Točke so porazdeljene za posamezno merilo na naslednji način:

Tabela 4: Merila za izbor projektov

|  |  |  |  |
| --- | --- | --- | --- |
| **MERILO** | | | ***Maksimalno št. točk*** |
| 1. **USTREZNOST PROJEKTA** | | | **Možnih največ 10 točk** |
| * 1. Utemeljitev projekta | Projekt je ustrezno utemeljen in skladen s prepoznanimi problemi/potrebami s področja javnega razpisa, hkrati pa je jasno navedeno na kakšen način bo projekt prispeval k njihovemu reševanju/zadovoljevanju. | **0** – neustrezno/nesprejemljivo  **1** – delno sprejemljivo  **2** – sprejemljivo | |
| * 1. Poznavanje obstoječega stanja in vključevanja oz. nadgradnja učinkov/rezultatov predhodnih projektov | Projekt izkazuje poznavanje obstoječih iniciativ, projektov, programov na področju krepitve usposobljenosti socialnih partnerjev in njihove vloge pri oblikovanju javnih politik ter smiselno vključuje oz. nadgrajuje učinke/rezultate predhodnih projektov, iniciativ, programov, hkrati pa razvija nove inovativne storitve. | **0 –** obstoječe prakse na področju javnega razpsia niso opredeljene  **1 –** obstoječe prakse so predstavljene  **2 –** opredeljena nadgradnja obstoječih praks z razvojem novih inovativnih storitev | |
| * 1. Usklajenost projekta z namenom in cilji javnega razpisa | Navedeni cilji projekta so ustrezni, realno izvedljivi ter sledijo ciljem in namenu javnega razpisa. | **0** – neustrezno/nesprejemljivo  **1** – delno sprejemljivo  **2** – sprejemljivo | |
| * 1. Ustreznost aktivnosti | Projektne aktivnosti ustrezajo izbranim vsebinam in prepoznanim potrebam ciljnih skupin. | **0** – neustrezno/nesprejemljivo  **1** – delno sprejemljivo  **2** – sprejemljivo | |
| * 1. Finančna ustreznost | Finančni načrt prijavljenega projekta je realno ovrednoten (stroški so potrebni in smotrno načrtovani). | **0** – neustrezno/nesprejemljivo  **1** – delno sprejemljivo  **2** – sprejemljivo | |
| 1. **IZVEDLJIVOST PROJEKTA** | | | **Možnih največ 8 točk** |
| * 1. Skladnost aktivnosti s cilji projekta | Načrtovane aktivnosti so potrebne in vsebinsko ustrezne za izvedbo projekta in doseganje ciljev. | **0** – neustrezno/nesprejemljivo  **1** – delno sprejemljivo  **2** – sprejemljivo | |
| * 1. Izvedljivost in načrtovanje aktivnosti projekta | Aktivnosti projekta so izvedljive, smiselno načrtovane ter razporejene čez celotno obdobje izvajanja in omogočajo doseganje učinkov/rezultatov projekta. | **0** – neustrezno/nesprejemljivo  **1** – delno sprejemljivo  **2** – sprejemljivo | |
| * 1. Ustreznost in uresničljivost merljivih kazalnikov učinka | Načrtovane ciljne vrednosti kazalnikov so ustrezne in jih je mogoče doseči. | **0 –** neustrezno/nesprejemljivo  **1 –** delno sprejemljivo  **2 –** sprejemljivo | |
| * 1. Opredelitev tveganj in ukrepov za njihovo odpravo | Prepoznana so kritična tveganja in problemi, ki bi lahko ogrozili izvedbo projekta/dejavnosti in predvideni jasno opredeljeni ukrepi za njihovo odpravo. | **0** – neustrezno/nesprejemljivo  **1** – delno sprejemljivo  **2** – sprejemljivo | |
| 1. **USPOSOBLJENOST ZA IZVEDBO PROJEKTA** | | | **Možnih največ 4 točk** |
| 1. Reference in izkušnje prijavitelja in projektnih partnerjev (v kolikor se projekt izvaja v projektnem partnerstvu) na področju predmeta in vsebin javnega razpisa | Prijavitelj in projektni partnerji skupaj (v kolikor se projket izvaja v projektnem partnerstvu) izkazujejo, da imajo na področju predmeta javnega razpisa oz. vsebin iz poglavja 6.2. znanja in izkušnje ter so bili že sofinancirani iz javnih sredstev, sredstev EU ali drugih mednarodnih virov. | **0 –** 1 sofinanciran projekt  **1** – 3 sofinancirani projekti  **2** – 4 ali več sofinanciranih projektov | |
| 1. Načrt vodenja in upravljanja projekta | V načrtu vodenja projekta je natančno in jasno predstavljen. Ustrezno so pojasnjeni procesi odločanja v projektu. V primeru izvedbe projekta v projektnem partnerstvu so vloge projektnih partnerjev opredeljene na način, da se dopolnjujejo in ne prekrivajo ter so za vsakega izmed njih jasno razvidne. | **0** – neustrezno/nesprejemljivo  **1** – delno sprejemljivo  **2** – sprejemljivo | |
| 1. **ZAGOTAVLJANJE TRAJNOSTI** | | | **Možnih največ 6 točk** |
| * 1. Zagotavljanje trajnosti projekta | Projekt predvideva učinkovite mehanizme, ki bodo zagotovili finančno, institucionalno in kadrovsko trajnost projekta. | **0** – neustrezno/nesprejemljivo  **1** – delno sprejemljivo  **2** – sprejemljivo | |
| * 1. Aplikativnost učinkov in rezultatov | Opredelitev kako bo mogoče učinke in rezultate projekta prenesti (aplicirati) v druge dejavnosti ali na druge ciljne skupine s konkretnimi primeri. | **0** – neustrezno/nesprejemljivo  **1 –** delno sprejemljivo  **2 –** sprejemljivo | |
| * 1. Evalvacija dosežkov | Projekt zagotavlja ustrezno metodologijo vrednotenja doseganja ciljev. | **0** – neustrezno/nesprejemljivo  **1** – delno sprejemljivo  **2** – sprejemljivo | |
| 1. **SPECIFIČNA MERILA** | | | **Možnih največ 4 točk** |
| * 1. Izmenjava izkušenj, rezultatov in dobrih praks na regionalni/nacionalni ravni | Projektne aktivnosti vključujejo načrt izmenjave izkušenj, rezultatov in dobrih praks na regionalni/nacionalni ravni. | **0** – neustrezno/nesprejemljivo  **1** – delno sprejemljivo  **2** – ustrezno | |
| * 1. Sodelovanje z drugimi organizacijami | Sodelovanje prijavitelja in projektnih partnerjev (v kolikor se projekt izvaja v partnerstvu) z drugimi pravnimi osebami (javnega ali zasebnega prava, kot je navedeno v točki 6.3 javnega razpisa) s ciljem doseganja učinkovitejšega sodelovanja pri pripravi in izvajanju politik in pristopov, povezanih zlasti s trgom dela in vseživljenjskim učenjem ter zagotavljanjem pravne varnosti aktivnega prebivalstva. | **0 –** nobeno organizacijo  **1** – dvema organizacijama  **2** – tremi in več organizacijami | |
| **SKUPNO ŠTEVILO TOČK** | | **32** | |

V okviru javnega razpisa bodo sofinancirani najmanj 4 projekti s partnerstvom oziroma največ 12 projektov brez partnerstva. Na osnovi rezultatov ocenjevanja bo strokovna komisija oblikovala predlog prejemnikov sredstev. V predlog prejemnikov sredstev se bodo uvrstile vloge, ki bodo dosegle minimalni kakovostni kriterij (na osnovni ocenjevanja dosežejo najmanj 20 od vseh možnih točk). Izbrani projekti se bodo, skladno z določbo prvega stavka tretjega odstavka 63. člena Uredbe 2021/1060/EU izvajali z enotnim pristopom na celotnem območju Slovenije in bodo financirani sorazmerno (pro rata) (45 % v KRZS, 55 % v KRVS).

# HRAMBA DOKUMENTACIJE

Upravičenec bo dolžan zagotavljati dostopnost in hrambo celotne originalne dokumentacije, vezane na projekt, in zagotavljati ministrstvu ter drugim nadzornim organom vpogled v navedeno dokumentacijo za potrebe bodočih preverjanj skladno s pravili Evropske unije in zakonodaje Republike Slovenije še deset (10) let po njegove zaključku. V primeru neskladja rokov veljajo določila Uredbe (EU) 2021/1060/EU.

Upravičenec mora zagotoviti dostopnost do vseh dokumentov o izdatkih projekta za obdobje petih let od 31. decembra leta, v katerem je organ upravljanja opravil zadnje plačilo upravičencu, če ni drugače določeno z 82. členom Uredbe 2021/1060/EU oziroma predpisom, ki bi jo nadomestil.

V skladu s 74. členom Uredbe (EU) 2021/1060/EU mora upravičenec voditi in spremljati porabo sredstev za projekt računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi s projektom, tako da je v vsakem trenutku zagotovljen pregled nad namensko porabo sredstev, ne glede na računovodska pravila Republike Slovenije. Navedeno ne velja za poenostavljene oblike nepovratnih sredstev, za kar pa bo upravičenec dolžan na istem stroškovnem mestu voditi in spremljati prejeta sredstva za projekt.

# SEZNAM PRIJAVNIH OBRAZCEV IN PRILOG

Razpisno dokumentacijo lahko zainteresirani prijavitelji v razpisnem roku pridobijo na spletnem naslovu: <http://www.mddsz.gov.si/si/o_ministrstvu/javne_objave/javni_razpisi_in_javna_narocila/>

Dodatne informacije o javnem razpisu in vprašanja v zvezi z javnim razpisom lahko zainteresirani prijavitelji dobijo izključno po elektronski pošti na naslov: [gp.mddsz@gov.si](mailto:gp.mddsz@gov.si) s pripisom »Javni razpis za krepitev socialnega dialoga«. Vprašanja je možno posredovati do vključno **7. 4. 2025.** Odgovori na pogosto zastavljena vprašanja v zvezi z razpisom bodo objavljeni na spletnem naslovu:

<http://www.mddsz.gov.si/si/o_ministrstvu/javne_objave/javni_razpisi_in_javna_narocila/>[,](http://www.mddsz.gov.si/) zadnji odgovori bodo objavljeni najkasneje do **9. 4. 2025.**

## 5.1 Navodila za izpolnjevanje

V razpisni dokumentaciji se nahajajo prijavni obrazci in priloge, ki jih je potrebno v skladu z navodili na posameznem dokumentu v celoti izpolniti in podpisati.

Obrazci in priloge, ki so del razpisne dokumentacije, so obvezni sestavni del vloge prijavitelja in jih je treba priložiti ob oddaji vloge (razen Priloge št. 1 in 4). Priloge, ki niso priložene razpisni dokumentaciji, pridobi oziroma pripravi prijavitelj sam. Vsa zahtevana razpisna dokumentacija mora biti speta ali vložena v mapo z vidno označenimi prilogami, ki si sledijo po vrstnem redu v skladu s seznamom.

## 5.2 Seznam prijavnih obrazcev in prilog

Razpisni dokumentaciji so priloženi obrazci, ki morajo biti v celoti izpolnjeni in so sestavni del prijave:

5.2.1 Prijavni obrazci

* Obrazec št. 1: Prijavnica
* Obrazec št. 2: Finančni načrt
* Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev
* Obrazec št. 4: Dogovor o sodelovanju

5.2.2 Priloge, ki so del razpisne dokumentacije

* Priloga št. 1: Vzorec pogodbe o sofinanciranju (ni potrebno priložiti k vlogi)
* Priloga št. 2: Označba prijave
* Priloga št. 3: Kontrolni seznam za ukrep DNSH
* Priloga št. 4: Podatki o dejanskih lastnikih (ni potrebno priložiti k vlogi)

5.2.3 Priloge, ki niso del razpisne dokumentacije in jih morajo prijavitelji pripraviti sami

* Priloga št. 5: Partnerski sporazum (ni potrebno priložiti k vlogi)

Vloga se šteje kot formalno popolna, če vsebuje zgoraj navedene popolno izpolnjene in podpisane obrazce, priloge ter zahtevana dokazila.

Prijavitelji morajo pri pripravi vloge uporabiti izključno predpisane obrazce in priloge iz razpisne dokumentacije, ki se jih ne sme spreminjati. Priloge, ki niso del razpisne dokumentacije, prijavitelj in projektni partnerji pripravijo sami.

Ministrstvo za delo, družino, socialne zadeve in enake možnosti

1. *Izrazi, zapisani v moški spolni slovnični obliki, so uporabljeni kot nevtralni za moške in ženske.* [↑](#footnote-ref-2)